meandew ne ke merusirem ne 
mid"ingeranan din te merukilem. Ara* se 
kinevaal din kayi su ini pa' iya ke neuna 
ne hewii. 

6Huna su are' en ne migkahi en maa 
ke Eleteala te, **Mepekelangi kew ne 
wayig su apey ebpekesivey ke wayig te 
divavew wey wayig te diralem," ke se 
Eleteala. ^Ne rutun ne neveelan en iya 
rema te peheletan ne ibpekalang su 
impedsivey rin ke wayig te divavew wey 
wayig te diralem. Ara' da' se nelalag din 
ne netuman en maa. ^Ne iyan 
in-ingeranan te Eleteala rut te 
impekalang din ne kewkewangan. Ne ini 
ke ikeruwa ne hewii. 

dHuna su netaman ne midlalag en 
maa ke Eleteala te, **Mevurun kew ne 
wayig diya' te kereleman su apey ruen 



kepuruan." Ara' da' se nelalag din ne 
netuman en maa. l^Ne iyan din ve maa 
in-ingaran dut te kepuruan se tana'. Ne 
ke nevurun ne wayig ne mid-ingeranan 
te Eleteala te rahat. Nekita rut te 
Eleteala ke mibeelan din ne ingkesuati 
rin su meepiya. ^Ne migkahi en maa ke 
Eleteala te, **Metuvui ka ne dunya te 
langun ne edsusunan te pinemula wey 
langun ne edsusunan te menge kayu ne 
ebahas te ruen lahas din. Ara' da' maa ne 
netuman en. 12Midtuvu' en ke pinemula 
ne ebahas te ruen lahas din ne 
edsusunsusun ne midtuvu' en dema se 
langun ne edsusunan te kayu ne ebahas te 
ruen lahas din. Nekita rut te Eleteala ne 
ingkesuati rin su meepiya. l^ini em be 
maa ke ikietelu ne hewii ne nepasad te 
Eleteala. 



l^Migkahi en maa ke Eleteala te 
mesilai ka ne dunya te ebpekehenat te 
langit ne merayag su ebpedsivayen ke 
kerukileman dut te keendawan su 
rudsuan te kedtenuri en te irerahun. 15Su 
iyan pantag kayi te andew, bulan wey 
bituen se ebpekerayag kayi te tana'."' 
Nelalag dinda' ne netuman en. l^Deruwa 
se rekela' ne rayag ne neveelan te 
Eleteala su ke rekela* ne egumaked te 
keendawan ne ke reisek ne egumaked te 
kerukileman wey abpeg dut te bituen ne 
neveelan dema. l^ini se menge rayag ne 
riya' itahu' dut te Eleteala te langit su 
apey egkereyahi ke dunya. I8su netail en 
ma ke egaked te keendawan wey 
kerukileman te kinepekedsivey te 
merayag wey merusirem. l^Neveelan 
ara' ne ke ikeepat en maa ne hewii. 



20Migkahi en maa ke Eleteala te, 
"Metehui ka ne rahat te biasbias ne sera' 
ne idsengeluyuran. Ne metehui ke red 



dema ne dunya te eberangan te pepenuk 
ne edlayang kayi te rivavew," ke se 
Eleteala. 2lNeveelan te Eleteala se 
deisek dekela' ne sera' te rahat wey 
langun te edsusunan te sera' ne dait ne 
ed-ubpa' te wayig ne engketa' ded dema 
se edsusunan te menge pepenuk. Nekita 
te Eleteala ini se mibeelan din ne nesuat 
sikandin su meepiya. 22Takin keta' ne 
midtuvaran te Eleteala ke langun ne 
binatang te ''Mebmerakel kew ne 
mebmeerit kew ke kayi te rahat wey ke 
kayi te rivavew. 23Nepasad din maa ara' 
ne ke ikelima ne hewii. 

24Ne migkahi en maa ke Eleteala te, 
"Metehui ka ne tana' te edsusunan te 
ed-eyameti ne binatang wey edsusunan 
te edulug ne binatang ke ebpenanap ne 
binatang wey ke mehintelunan ne 



binatang." Nelalag din da' maa ne 
netuman en. 25]sieveelan te Eleteala ke 
edsusunan te mehintelunan wey ke 
egkeayam wey ke edulug te tana' ne 
binatang. Nekita maa rut te Eleteala ara' 
ne ingkesuat din su meepiya. 

26Ne midwaleng ke Eleteala ne 
migkahi en te *'Ebaal kiyu te menusiya' 
ne iring ded te sikitew. Su sikandan se 
ebpeveyveyaan ku te langun ne 
edsusunan te binatang negidsan ke 
edlaveylavey riya' te wayig wey ke 
edlayang-layang te kewkewangan; 
ed-eyamen ne binatang; mehintelunan 
ne binatang ; edulug wey ebpenanap kayi 
te tana*," ke se Eleteala. 27ini ve im be ke 
kinelimbaha te Kerenan te menusiya' se 
riya' din ipeiring te kandin. Meama wey 
meritan ne elin din mibeelan. 28Dutun ne 



midtuvaran ded dema te Eleteala ini se 
meiiusiya' ne mibeelan din te 

'*Med-um-umanak kew ve im be su apey 
ed-iseg ke kerakel niyu, na, egkeeneb 
niyu ke dunya. Beyveyai niyu ke langun 
ne binatang, sera' te rahat, pepenuk te 
kewkewangan wey langun te nekeubpa' 
ne binatang kayi te tana', 29Ne migkahi 
en maa ke Eleteala te, **Intengi niyu ve 
su ibehey ku keniyu ini se langun ne 
edsusunan te pinemula kayi te dunya ne 
ruen lahas din wey piya engkey en ne 
kayu ne ebahas. Su langun kayi ne 
keuyahan niyu. 30Ne langun kayi te 
menge binatang ne kayi te tana' wey ke 
menge pepenuk te kewkewangan wey 
langun ne binatang ne ed-ipanew etawa 
edulug kayi te ampew te tana' ne ibehey 
ku ini se langun ne meilem ne pinendula 
su ara' im be ke ibpekaan ku kandan," ke 
se Eleteala. Nelalag din da' ara' ne 

netuman. 3lNekita te Eleteala ke langun 
ne bineelan din ne ingkesuat din su 
meupiya ke kinetengteng din. Nepasad 
maa ara' ne ke ikeenem maa ne hewii 
2 

iHuna su netikup en ke enem ne hewii 
ne nepasad ke kewkewangan wey tana' 
rabpeg se langun taman. ^Ne ke ikepitu 
en ne hewii rut te Eleteala ne langun te 
helevek din ne intahu' din kayi te dunya 
wey kewkewangan ne nepasad en. 
Mid-imeley ke Eleteala te langun ne 
helevek din dut te ikepitu rin en ne hewii. 
3Su ini se ikepitu ne hewii ne insivey te 
Eleteala ne hewii pe edtentenuran su ara' 
ke hewii ne kinekepasad te Eleteala kayi 
te dunya. 

4ini ve ke guhud dUt te kinelimbaha 
te Eleteala dut te dilnya wey tana', 

kewkewangan abpeg se nekeriken kayi te 
dunya. Nelalag din da' ne netuman en. 



INI SE GUHUD MAA DUT TE 

KEDLIMBAHA RUT TE 

KERENAN NE ELETEALA 

KAYI TE KEWKEWANGAN 

WEY DUNYA. 

SSika wera' pa' utan din wey wera' 
pa' tuvui te pinemula ke tana' su wera' 
pa' dema peurani te Eleteala ne Kerenan 
ke tana' ne wera' pa' dema 
ebpengengawid. 6Ugaid ne ruen en ma 
wayig ne edtevuf su apey meweyhi ke 
tana'. ^Ne keta' ne midlimbag ke 
Kerenan ne Eleteala te meama ne tana' 
se puunan din. Mibperiyupan din te 
hinaWa su apey ruen niyawa rin. Keta' 
puuhan ne netehuante niyawa ne nevaluy 

ne etew. SMidwaleng ke Kerenan ne 
Eleteala ne mibaal te pemulaan din ne 
riya* te Iden dapit te edsilaan ne rutun din 
itahu' kemeama ne midlimbag din. ^Kayi 
te tana^ ne impetuvu' dut te Kerenan ne 
Eleteala ke langun ne kayu ne biasbias se 
paras din ne meupiya ne edtengtengan 
wey meupiya rema ne egkeenen. Ne riya' 
te luuk ne ruen senge levut ne kayu ne 
ebahas te ebpekevehey te umur ne wera' 
edtemanan ne senge levut dema se 
ebpetuvu' te itungan ne bahas te kayu su 
idtindeg te menusiya' su ebaya'baya' en 
te meupiya meraat ne ulaula. 

lONe kayi te Iden ne ruen wayig te 
pemulaan. Liyu rututi te Pemulaan te 
Iden ne mibpesebsevangey se epat ne 
wayig. liKe seveka ne midsavang ne 
ed-ingeranan te Pisun ne riya' 

ebpekepevaya* te inged ne Hevilah ne 
ruen bulawan din. 12Ke bulawan te ini ne 
inged ne lunsey ne bulawan su ruen dema 
bedilim din wey lapis lasuli ne batu. 13Ne 
ke ikeruwa ne savang ne ed-ingeranan te 
Gihun. Ini ve ne ebpekepevaya' maa te 
inged ne kus. l^Ne ke iketelu ne savang 
ne ed-ingeranan te Tigris. Sika 
ebpekepevaya' maa te dapit te edsilaan 
te inged ne Asur. Ne ke ikeepat ne savang 
maa ne ed-ingeranan te lyupratis. 

ISMidwaleng be ke Kerenan ne 
Eleteala ne migkuwa rin ke meama ne 
impeubpa' din keta' te Iden ne pemulaan 
din su edtuganur wey ebpengengawid 
keta'. l^Dutun ne migkehiyan dut te 
Kerenan ne Eleteala ke etew te, *Tiya 
engkey ne bahas te meiige kayu keniyan 
te pemulaan ne egkepdkey ne egkeenen 

nu. 17ugaid ne liyu re' be im be keniyan 
te senge puun ne kayu ne ibmetau nu te 
meupiya meraat se kena' ka kaan, su 
andew iya ne migkaan ka keta' ne 
edsinaru ka te kepatey." 

18,19,20sika ve midlinxbag dut te 
Kerenan ne Eleteala ne menge mehinte- 
lunan ne binatang wey menge pepenuk te 
kewkewangan ne impekita rin dut te 
meama su apey rin meingerani te piya 
engkey se id-ingaran din keta'. Ne rutun 
ne pengingerani rut te meama ini se 
menge binatang ne egkeayam wey 
pepenuk te kewkewangan wey ke 
mehintelunan ne binatang. Ugaid ne keta* 
ne wera' pa' duma rin ne ebpekeamung 
kandin. Huna se nesehipa' dut te Kerenan 
ne Eleteala ne iyan din migkahi se 
"Kena' bes meupiya se sedseveka kayi te 

meama. Iyan tumu' se ebaal a te limbang 
din ne etew su apey ruen ebpeketavang 
kandin. 2lMidwaleng ke Kerenan ne 
Eleteala ne periyupi rin ini se meama su 
apey mekelipereng nevenar. Huna su 
neurep-urep en si Adan ne midwaleng ke 
Kerenan ne Eleteala ne bugkuta rin se 
senge halang ne husuk. 22Ne ara' be se 
midlimbag din ne meritan se husuk ne 
mibugkut din dut te meama ne ipekita rin 
ki Adan. 23Ne iyan da' migkahi rut te 
meama se: 

/*Ini ve ne tulan ku wey sapu' ku. 
Ne meritan se id-ingaran ku. 
, Su geina ne kayi ebpuun te kedi'." 
24Tembu' be ke meama ne ebpeke velag te 
lukes din su riya' ebpekeruma te esawa 
rin su andang iya ne se veka se lawa rut te 
senge tiwelayan ne iyan kebpekevelag se 

kemetayen. 25Neini se deruwa ne etew su 
si Adan wey ke esawa rin ne wera' 
belegkas dan ne wera' pa' dema yeya' 
dan. 

3 

iLangun te mehintelunan ne 
binatang ne mibeelan te Kerenan ne 
Eleteala ne iyan beliekali ne ke uled. Su 
iyan migkahi rut te uled diya' te meritan 
te, **Engkey, benar ve ne migkehiyan 
kew rut te Kerenan ne Eleteala te kena' 
kew ebpekekaan dut te menge bahas te 
kayu ne riya' te pemulaan?'' 2Ne iyan 
tavak dut te meritan dut te uled se, 
"Egkekaan dey se langun ne menge 
bahas duen te kayu ne eyan te pemulaan, 
ugaid, ne iyan da' kena' ibpekaan kenami 
rut te Kerenan ne Eleteala ne bahas dut 
te senge Ipvut ne kayu riya' te luuk te 

pemulaan. Ini ve se migkahi rut te 
Eleteala kenami su embiya egkaan key 
keta' etawa ed-ami' ne edsinaru key te 
kepepatey." ^Ne rutun ne iyan da' lalag 
dut te uled se, '*Kena' kew mula' ebpatey. 
5Su netuenan dut te Eleteala se 

ebpekekaan kew keta' ne ara' ke puunan 
te ebpekeimaman kew ne ebpekeiring 
kew en te meresen ne etew ne ebmetau te 
meupiya meraat ne ulaula. ^Huna su 
nerineg dut te meritan se meupiya ves ne 
egkeenen ne meepiya rema se ked-inteng 
din su ebpekebehey ves te meupiya ne 



19 
itungan ne mibpupu en sikandin ne 
migkaan en. Ne mibehayan din ke esawa 
rin ne migkaan dan en langun. 
7Nekepasad dan se egkaan ne 

nekeimaman dan en im be iya wey 
netuenan dan en se wara belegkas dan. 
Midwaleng dan ne mibpemenai ran te 
rawun te kayu ne intinulag dan. 

8Wey ran merineg se rahingdahing 
dut te Kerenan ne Eleteala riya' te 
pemulaan te ware' en andew wey 
edsambersamber se keramag ne 
midwaleng ke meama wey ke esawa rin 
ne mid-eles dan diya' te demekayu te 
pemulaan su apey ran kena' mekita rut te 
Kerenan ne Eleteala. ^Ne mibpengumew 
red ma iya rut te Kerenan ne Eleteala ke 
meama te iyan din kahi se, **Endei ke 
en?" lONe midtavak ke meama te 
**Nerineg ku red se rahingdahing nu te 
ed-ip-ipanew kayi te pemulaan ne 
mid-eles a su neandek a su wera' 
belegkas ku." ^Ne mid-insaan din ke 

meama ke, **Engkey se midtarem te 
wara* belegkas niyu? Migkaan kew ves 
buwa rut te bahas te kayu ne kena' ku 
ibpekaan keniyu?" ^^Ne iyan tavak te 
meama se, ''Sika iya imbehey nu kedi' ne 
ruma ku se mibpekaan kedi' keniyan te 
bahas te kayu ne nekekaan ad." 13Ne 
rutun ne mid-insaan dut te Kerenan ne 
Eleteala ke meritan te, meambe ke 
mid-ulaula rin ini. Ne midtavak ke 
meritan te, ''Mid-ekalan a rut te uled ne 
nekekaan ad." l^Ne migkehiyan en maa 
rut te Kerenan ne Eleteala ke uled te. 



"Geina ve ne mid-ulaula nu ini se 

kerupangan, 

Ne idsivey ku sikuna rut te menge 

ruma nu ne pengengeyamen ne 

binatang wey mehintelunaii. 

Sikuna ve ne dulug ke ra' kayi te 
tana\ 

Getek nu se id-ipanew nu. 
Keuyahan nu ne lipupuk te tana', 
taman ni biviyag ke pa'. 
ISTelebangat kew rut te meritan 
taman te keep-epuan din wey 
keep-epuan nu. 

Duen andew ne ruen edtuleng 
key kew. 

Ne ebpekepeaglas ka ebpeketuktuk 
kayi te paa rin.*' 
l^Ne migkehiyan en maa rut te Kerenan 
ne Eleteala ke meritan te, 
*'Edtikesaan ku sikuna te ked-anak 
nu. 

Edresayen ku sikuna te kebmuliyetew 
nu. 
Epiya engkey se kegketikesa' nu ne 

bulug limu' nu dut te esawa nu ne 

limu* nu lavew. 

Meraat meupiya ne iyan ebaya'baya' 

ke meama.'' 
17Ne iyan din maa lalag dut te meama se : 

**Geina ve ne mibperumaruma ka rut 

te esawa nu, 

Su elin ka migkaan dut te bahas te 

kayu 

Ne kena' ku ibpekaan keniyu, 

Ne nereetan ke tana' te ulaula niyu. 

Egkerasey kew pa' im be, 

Ne ara' pa' ne ebpekekaan kew te 

puun te tana', 

Taman te biviyag kew pa'. 
18Su merakel se utan ne edtuvu' ne 

igkepatey rut te pinemula ne 

igkeuyag niyu. 

Ebpekekaan kew te suragad. 

l^Egkeuyag kew ne edrimusengan ke 

pa' se ebpengengawid. 

Taman te kena' ka ed-uli' diyai' te 

tana', 

Su kayi ka mehapak te lipupuk te 

tana'. 

Ne lipupuk te tana' se ed-ulian nu." 



20Ne keta' ne mid-ingeranan dut te 
meama ke esawa rin ki Iba su iyan din 
udsud te ngaran din se, *'Iyan iney rut te 
etew ne neviviyag." 21]y[i(jwaleng ke 
Kerenan ne Eleteala ne beeli rin ke 
meama wey ke esawa rin te belegkas ne 
lundis te binatang. 

22Engkey pe' be te migkahi en ke 
Kerenan ne Eleteala te, '*Na, geina ve su 
edtindeg en ini se meama su ebaya'baya' 
en te meupiya meraat ne ed-ul-tilaan ne 

kene' en im be egkepakey ne ebpeemien 
wey ebpekeenen rut te bahas te senge 
levut ne kayu su embiya egkaan keta' ne 
kene' en ebpatey taman te taman. 
23Midwaleng ke Kerenan ne Eleteala ne 
in-awa' din ke meama rutun te Iden su 
riya' din te liyu itahu' su apey 
ebpekepengengawid. Su ibpehelevek din 
te tana' ke nehapak dengan te tana'. 
24Huna su neawe' en ke meama keta' te 
Iden ne netehuan dan ne midtehuan en 
dut te Kerenan ne Eleteala ke rapit te 
edsilaan te Iden te menge tumetameng ne 
meresen ne etew ne duen sundang ne 
egkinrabkinrab te apuy su ed-alang dut 
te dalan ne ebpekepevaya' diya' te kayu 
ne ebpekevehey te umur ne kena' 
ed taman. 

